Гістарычная асаблівасць Гомеля – яго традыцыйная драўляная архітэктура, якая з’яўляецца адной з самых цікавых у Беларусі. Напачатку ХХ ст. горад на 90 адсоткаў быў драўляным. Сёння гістарычных будынкаў, якія былі зробленыя з гэтага матэрыялу, засталося вельмі мала: вялікая частка была знесеная зусім нядаўна пад жыллёвыя патрэбы горада. Таксама аўтэнтычны выгляд дамоў псуюць іх жа гаспадары, якія часта абшываюць будынкі сайдынгам ды знімаюць унікальны разны дэкор для ўсталёўкі вокнаў ПВХ. З тысячы драўляных будынкаў, якія з’яўляліся часткай старога горада, ў арыгінальным выглядзе засталіся адзінкі.